

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

№ 438

ქალაქი ქუთაისი 19 ნოემბერი 2021 წელი

ევროპის კავშირის მიერ გამოცხადებული კონკურსის „EU4CULTURE-ს“

ფარგლებში ევროპის კავშირისაგან გრანტის მიღების თაობაზე ქალაქ

ქუთაისის მუნიციპალიტეტის მერის, იოსებ ხახალეიშვილისათვის

თანხმობის მიცემის შ ე ს ა ხ ე ბ

საქართველოს ორგანული კანონის „ადგილობრივი თვითმმართველობის კოდექსი“ მე-100 მუხლის მე-5 და მე-7 პუნქტების საფუძველზე:

**მუხლი 1.** მიეცეს თანხმობა ქალაქ ქუთაისის მუნიციპალიტეტის მერს, იოსებ ხახალეიშვილს, ქალაქ ქუთაისის მუნიციპალიტეტის სახელით ევროპის კავშირის მიერ გამოცხადებული კონკურსის „EU4CULTURE-ს“ ფარგლებში, მიიღოს ევროპის კავშირისაგან 30000 (ოცდაათი ათასი) ევროს ოდენობის გრანტი და გააფორმოს შესაბამისი ხელშეკრულება.

**მუხლი 2.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 3.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია